ლევან თედიაშვილი

{{ინფოდაფა სპორტსმენი
| თავისფერი = 
| სახელი = ლევან თედიაშვილი
| სურათი = Levan Tediashvili (born 15 March 1948) — Georgian wrestler.jpg
| სურათისზომა =  
| წარწერა = 
| დაბადების სახელი = 
| სრული სახელი = ლევან ქიტესას ძე თედიაშვილი
| მეტსახელი = დიდი ტედი
| ეროვნება = ქართველი
| დაბადების თარიღი =  
| დაბადების ადგილი = საგარეჯო, საქართველოს სსრ, სსრ კავშირი
| გარდაცვალების თარიღი = 
| გარდაცვალების ადგილი = 
| სიმაღლე = 182
| წონა = 82–100
| საიტი = 
| ქვეყანა =  სსრ კავშირი
| სპორტი = 
| სახეობა = თავისუფალი ჭიდაობა
| კლუბი =  „განთიადი“ (თბილისი) „ლოკომოტივი“ (თბილისი) „დინამო“ (თბილისი)
| გუნდი = 
| მწვრთნელი = ივანე მეკოკიშვილი ვახტანგ ბალავაძე
| მედლისთარგები = 

|}
| მედლები = 
| ჯილდოები = { style="background:transparent"
   
}
{ style="background:transparent"
 
} 
}}

**ლევან თედიაშვილი** (დ. 15 მარტი, 1948, საგარეჯო — გ. 17 თებერვალი, 2024) — ქართველი და საბჭოთა სპორტსმენი, თავისუფალი სტილის მოჭიდავე. საბჭოთა კავშირის სპორტის დამსახურებული ოსტატი (1971). ვახტანგ გორგასლის II ხარისხის ორდენის, საერთაშორისო ოლიმპიური კომიტეტის, ფილას, ღირსების ორდენების კავალერი. 1973 წელს დასახელებული იყო საბჭოთა კავშირის საუკეთესო სპორტსმენად.

## ბიოგრაფია
ოლიმპიური თამაშების 2-გზის ჩემპიონი (1972, 1976) ჭიდაობაში, მსოფლიოს 4-გზის (1971, 1973, 1974, 1975) და ევროპის 3-გზის ჩემპიონი (1974, 1976, 1978). მსოფლიო თასის მფლობელი (1973). ასევე მსოფლიო ჩემპიონი სამბოში (1973).

1971, 1973 და 1974 წლებში დასახელდა საქართველოს წლის საუკეთესო სპორტსმენად.

1987 წელს გამოვიდა რეჟისორ გიორგი შენგელაიას ფილმი „ხარება და გოგია“, რომელშიც მთავარ როლებს ლევან თედიაშვილი და ველოსიპედისტი ომარ ფხაკაძე ასრულებდნენ.

საქართველოს სპორტულ ჟურნალისტთა ასოციაციის მიერ 1999 წელს ორგანიზებულ გამოკითხვაში XX საუკუნის მესამე საუკეთესო სპორტსმენად დასახელდა (მძლეოსან ვიქტორ სანეევის და ბერძნულ-რომაული სტილით მოჭიდავე გივი კარტოზიას შემდეგ) და ბრინჯაოს პრიზი გადაეცა.

ლევან თედიაშვილი ერთადერთი მოჭიდავეა, რომელმაც ჩემპიონის ტიტული სამ სხვადასხვა წონით კატეგორიაში მოიპოვა: 82 და 90 კგ წონებში ოლიმპიადა და მსოფლიო პირველობები მოიგო, 100 კგ წონით კატეგორიაში კი ევროპის ჩემპიონის ტიტული.

1993–1995 წლებში იყო სახელმწიფოს მეთაურის რწმუნებული კახეთის რეგიონში.

1993 წლის 22 სექტემბერს, აფხაზეთის ომის დროს, ბაბუშერას აეროპორტში აფეთქებულ თვითმფრინავს შეეწირა ლევან თედიაშვილის 19 წლის ვაჟი ვახტანგი.

1995–1999 წლებში იყო საქართველოს მე-4 მოწვევის პარლამენტის წევრი (საგარეჯოს მაჟორიტარი), საარჩევნო ბლოკი „საქართველოს მოქალაქეთა კავშირი“. 1999–2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 

გარდაიცვალა 2024 წლის 17 თებერვალს, ხანგრძლივი ავადმყოფობის შემდეგ. დაკრძალულია საგარეჯოში.

## ჯილდოები 
საქართველოს პრეზიდენტის, ედუარდ შევარდნაძის ბრძანებით, ლევან  თედიაშვილი 1998 წელს ვახტანგ გორგასლის სახელობის III ხარისხის ორდენით დაჯილდოვდა.

2003 წელს ლევან თედიაშვილის თბილისის საპატიო მოქალაქის წოდება მიენიჭა. 2005 წლიდან ჭიდაობის საერთაშორისო ფედერაციის (FILA) დიდების დარბაზის წევრია. 

2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ნუგზარ შატაიძის წიგნი „ლევან თედიაშვილი“.

## მიღწევები
; ოლიმპიური ჩემპიონი
*  1972 (82 კგ; მიუნხენი)
*  1976 (90 კგ; მონრეალი)
; მსოფლიოს ჩემპიონი
*  1971 (82 კგ; სოფია, ბულგარეთი)
*  1973 (90 კგ; თეირანი, ირანი)
*  1974 (90 კგ; სტამბოლი, თურქეთი)
*  1975 (90 კგ; მინსკი)
; მსოფლიოს ვიცე-ჩემპიონი
*  1978 (100 კგ; მეხიკო, მექსიკა)
; ევროპის ჩემპიონი
*  1974 (90 კგ; მადრიდი, ესპანეთი)
*  1976 (90 კგ; ლენინგრადი)
*  1978 (100 კგ; სოფია, ბულგარეთი)
; მსოფლიო თასი
*  1973 (90 კგ)
; საბჭოთა კავშირის ხალხთა V სპარტაკიადის ჩემპიონი
*  1971 (82 კგ; მოსკოვი)
; საბჭოთა კავშირის ხალხთა VI სპარტაკიადის ვიცე-ჩემპიონი
*  1975 (100 კგ; კიევი)
; საბჭოთა კავშირის ჩემპიონი
*  1971 (82 კგ; მოსკოვი)
*  1973 (90 კგ; კრასნოიარსკი)
*  1974 (90 კგ; უფა)
; საბჭოთა კავშირის ვიცე-ჩემპიონი
*  1969 (82 კგ; ლუგანსკი)
*  1975 (100 კგ; კიევი)
*  1977 (100 კგ; კრასნოიარსკი)
*  1980 (100 კგ; მოსკოვი)
; თბილისის საერთაშორისო ტურნირის ჩემპიონი
*  1970, 1971, 1972, 1975, 1978

; სამბოში მსოფლიოს ჩემპიონი
*  1973 (90 კგ; თეირანი, ირანი)

## ფაქტები 
საქართველოს სსრ მინისტრთა საბჭოსთან არსებული ფიზიკური კულტურისა და სპორტის კომიტეტის კოლეგიამ თავის სხდომაზე დაამტკიცა რესპუბლიკის საუკეთესო სპორტსმენთა ათეული 1976 წლის შედეგების მიხედვით, სადაც ლევან თედიაშვილი 1976 წლის საქართველოს მეორე საუკეთესო სპორტსმენად დასახელდა.

## ლიტერატურა 
* 
* 

## ბიბლიოგრაფია
* 

## პერიოდიკა 
* 
* 

## რესურსები ინტერნეტში 
* ლევან თედიაშვილი — ციფრული ფოტომატიანე „ივერიელი“
* ლევან თედიაშვილი — საქართველოს ეროვნული ოლიმპიური კომიტეტი
* ლევან თედიაშვილი — ქართული სპორტი
* ლევან თედიაშვილი — მემატიანე

## სქოლიო
კატეგორია:დაბადებული 15 მარტი
კატეგორია:დაბადებული 1948
კატეგორია:საგარეჯოში დაბადებულები
კატეგორია:გარდაცვლილი 17 თებერვალი
კატეგორია:გარდაცვლილი 2024
კატეგორია:ქართველი მოჭიდავეები თავისუფალ სტილში
კატეგორია:ქართველი ოლიმპიური ჩემპიონები
კატეგორია:1972 წლის ზაფხულის ოლიმპიური თამაშების მედალოსნები
კატეგორია:1976 წლის ზაფხულის ოლიმპიური თამაშების მედალოსნები
კატეგორია:თბილისის საპატიო მოქალაქეები (2003)
კატეგორია:საბჭოთა კავშირის სპორტის დამსახურებული ოსტატები
კატეგორია:სკკპ-ის XXVII ყრილობის დელეგატები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:ბრწყინვალების საპრეზიდენტო ორდენის კავალრები
კატეგორია:საქართველოს ღირსების ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:ოლიმპიური თამაშების ოქროს მედალოსნები